Èxit de visites i vendes del primer Mercat Vintage Gandia
06 abril 2021

## Èxit de visites i vendes del primer Mercat Vintage Gandia06 abril 2021Última actualització: 06 abril 2021

![](../gestion/img/06b6a4da1114fdd4a04cf798b4bf0205960126b1fbf7487333cfbac4427fae67.jpg)  
  

El **regidor de Polítiques Econòmiques i Comerç, acompanyat del vicealcalde, Josep Alandete, el regidor d’Economia i Hisenda, Salvador Gregori i dels edils del Grup Municipal Popular, Guillermo Barber i Gemma García**, va visitar dissabte passat el primer Mercat _Vintage_, que va tindre lloc durant tot el matí a la plaça del Prado.

Martínez ha assegurat que ha sigut tot un èxit, tant per l’afluència de visitants, com les vendes. Un total de 10 parades amb una ampla varietat d’articles que, a més a més, anirà canviant cada edició.

Cal recordar, que la intenció d’ubicar-lo al Prado és també reforçar el Raval i el Centre Històric amb activitats com aquesta i tractar de compensar el trasllat del tradicional mercat dels dissabtes a Roís de Corella.

Amb aquesta iniciativa es pretén “_seguir desenvolupant accions dinamitzadores del comerç local. En eixe sentit els mercats, a banda de segurs en aquesta crisi pandèmica, són valuosíssims com elements mobilitzadors del consum i d’atracció de visitants. Per això estem també diversificant la seua ubicació, distribuint-los per distints barris de la ciutat_”.

Tot i que el Mercat _Vintage_ es realitzarà el primer dissabte de cada mes, la pròxima cita serà el 8 de maig  (el dia 1 de Maig és festiu). Així, coincidirà amb una altra novetat, el primer Mercat del Col·leccionista, que iniciarà la seua activitat el mateix dia, a la vesprada, a la Plaça El·líptica.